มีคำถามค่ะ ดิฉันทานยาคุม 21 เม็ดพอหมดแผง เว้น 7 วัน ช่วง 7 วันนี้มีปนะจำเดือนตามปรกติ พอครบ 7 วันลืมทานยาคุมไป 1 เม็ด จึงทานทันทีที่นึดได้ ลักษณะนี้จะมีผลอะไรมั้ยค่ะ
สวัสดีค่ะ การรับประทานยาเม็ดคุมกำเนิด (Oral contraceptive pills) โดยทั่วไปมีทั้งแบบ 21 และ 28 เม็ด โดยที่ส่วนใหญ่จะใช้เป็นแบบฮอร์โมนรวม คือตัวเม็ดที่เป็นฮอร์โมน จะมีตัวยาเท่ากันทั้งหมดการรับประทานแบบ 21 เม็ดจะเป็นฮอร์โมนทั้งหมด เมื่อทานครบเเล้วให้เว้นไปอีก 7 วัน แล้วจึงเริ่มแผงใหม่ ซึ่งถือว่า ทำได้อย่างถูกต้องค่ะโดยทั่วไปถ้าลืม 1 เม็ด ถ้าที่อธิบายมา หมายความว่า เริ่มแผงใหม่ช้าไป 1 วัน หรือว่ากลายเป็นเว้นไป 8 วัน การที่รีบรับประทานทันทีถือว่าทำได้อย่างถูกต้องค่ะ อย่างไรก็ตาม ประสิทธิภาพในการคุมกำเนิดของยาคุม คือ การยับยั้งการตกไข่ ร่วมกับทำให้เยื่อบุโพรงบางตัวลง เเละเพิ่มความข้นเหนียวของมูกที่ปากมดลูก กลไกเหล่านี้เกิดจากการที่มีระดับยาอยู่ในร่างกายอย่างสม่ำเสมอดังนั้น เมื่อมีการลืมรับประทานยาเกิดขึ้น สิ่งที่เกิดขึ้น คือ ระดับของฮอร์โมนในร่างกายอาจเกิดการเปลี่ยนเเปลง คือ ลดต่ำลง อาจกระทบต่อความสามารถในการยับยั้งการตกไข่ ดังนั้น จึงถือว่ามีความเสี่ยสูงขึ้นเล็กน้อยที่อาจจะทำให้เกิดการตั้งครรภ์ขึ้นได้ค่ะ แต่ก็ยังดีกว่าการลืมรับประทาน 2 วัน หรือ ถ้าลืม 3 วัน เเบบนี้เเทบไม่เหลือประสิทธิภาพในการคุมกำเนิดเเล้วค่ะทั้งนี้การใช้ยาคุมกำเนิด ถึงเเม้ว่ารับประทานอย่างสม่ำเสมอ ก็ยังสามารถมีโอกาสตั้งครรภ์ (Failure rate) ได้ประมาณ 0.5/1000 ดังนั้น การที่ระดับยาในร่างกายมีการเปลี่ยนแปลงจากการลืมรับประทานยา อาจเพิ่มโอกาสการตั้งครรภ์ได้ค่ะ เเนะนำว่าในรอบแผงนี้ อาจใช้ถุงยางอนามัยร่วมด้วยค่ะ เพื่อเพิ่มประสิทธิภาพในการคุมกำเนิดค่ะ